Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 4 Pv 244/13/1102	Bratislava II, 20.11.2013
EEČ : 2-9-234-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Bratislava II
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pretože dňa 21.7.2012 v čase od 19.00 hod do 19.10 hod. v predajni TESCO Expres v Bratislave na Bieloruskej ul.č.3   počas vychádzania z predajne pravou rukou úmyselne  udrel do sklenenej výplne vchodových dverí predajne o rozmeroch 69.5cm x 187cm, ktorú rozbil, čím spoločnosti XXXXX XXXXX , Kamenné námestie č.1/A spôsobil škodu vo výške 284,01.-€,

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Uznesením vyšetrovateľa Okresného riaditeľstva Policajného zboru v Bratislave II, Odbor kriminálnej polície, 2.Oddelenie všeobecnej kriminality spisovej značky ČVS: ORP-1240/ 2- OVK-B2-2013 zo dňa 21.03.2013  bolo podľa § 199 ods. 1 Trestného poriadku začaté trestného stíhanie a súčasne podľa § 206 ods. 1 Trestného poriadku vznesené obvinenie XXXXX ,  pre prečin poškodzovania cudzej veci podľa  § 245 ods. 1   Trestného zákona na tom skutkovom základe ako je uvedený vo výrokovej časti predmetného uznesenia.
Obvinený XXXXX bol rozsudkom Okresného súdu XXXXX II sp.zn. 4T 49/2008 zo dňa 10.1.2012 odsúdený za zločin útoku na verejného činiteľa  podľa § 323ods.1, písm. a/ ods.2 písm.c/ Tr.zák,  a iné k úhrnnému trestu odňatia slobody na 4 / štyri/ roky  a 6 / osem/ mesiacov nepodmienečne so zaradeným do ústavu na výkon  trestu s minimálnym stupňom stráženia.
Proti rozsudku si obžalovaný podal odvolanie, ktoré Krajský súd v Bratislave uznesením sp.zn.4To 47/2012  zo dňa 10.5.2012 podľa § 319 Tr.por. zamietol.

Ku skutku bol vypočutý obvinený, ktorý si spáchanie skutku nepamätal.
	Škoda spôsobená spoločnosti TESCO Stories vo výške 284,01.-€ v zmysle § 125 ods.1 Tr.zák, prevyšuje nepatrne škodu malú.

Podľa § 215 ods. 2 písm. a Trestného poriadku prokurátor zastaví trestné stíhanie, ak je trest ku ktorému môže trestné stíhanie viesť celkom bez významu popri treste ktorý bol obvinenému pre iný čin už právoplatne uložený 

Vzhľadom k horeuvedeným skutočnostiam bolo trestné stíhanie zastavené, a je odôvodnený postup podľa § 215 ods. 2 písm. a Trestného poriadku.

 Vzhľadom na uvedené som rozhodol tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Oskár Čapla
prokurátor